《虔镇陆中丞招饮濂溪先生祠晚登高读王阳明先生太极图说》
明代·韩日缵

蛮溪箐峒靖烽烟，却似文成出镇年。共拟投戈欣矢德，还来剔藓读遗篇。

极从太始图难绘，知自孩提薪已传。登陟陶然成一醉，归来风月总无边。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。